สวัสดีดีค่ะ แสบหลังจากมีเพศสัมพันธ์แบบไม่ใส่ถุงยังอนามัย แสบและเหมือนปัสสาวะไม่สุด หลังจากนั้นประมาณชั่วโมงก็มีตกขาวปนเลือดออกมาด้วย ไม่ทราบว่าอาการแบบนี้คืออะไรคะ
สวัสดีค่ะ อาการแสบหลังมีเพศสัมพันธ์ มีตกขาวปนเลือดนั้น อาจจะเกิดจาก แผลตรงบริเวณปากมดลูก มดลูก ช่องคลอดตามหลังการมีเพศสัมพันธ์ ซึ่งอาจทำให้เจ็บ แสบ มีเลือดออกมาได้ สาเหตุอื่นๆเช่น ผลข้างเคียงจากการใช้ยาคุมกำเนิด การมีเนื้องอกในช่องคลอดหรือปากมดลูก แต่เหล่านี้อาจไม่อธิบายอาการแสบ หรือเป็นการระคายเคืองจากการมีเพศสัมพันธ์ การมีทางเดินปัสสาวะอักเสบหรือติดเชื้อ ซึ่งอาจมีแสบเวลาปัสสาวะได้ด้วยในเบื้องต้น ควรจะงดการมีเพศสัมพันธ์ไปก่อนถ้ายังเจ็บแสบ หรือมีเลือดออก ระวังการกระทบกระแทก และสังเกตอาการ ถ้าเจ็บหรือเลือดออกมากขึ้น ปัสสาวะแสบด้วย ให้ไปพบแพทย์เพื่อตรวจเพิ่มเติม